Groot liefde tussen die winkelrakkeDie foto wat op “Love what matters” gedeel is ŉ Foto van ŉ bejaarde man wat sy vrou help om die regte onderlaag te kies, het sosialemediagebruikers gaande. Die Facebook-blad Love What Matters het die foto vroeër vandeesweek opgelaai en verduidelik die man het liefdevol sy vrou bygestaan toe sy gesukkel het om die regte onderlaag te kry. Dit is glad nie ŉ groot gebaar nie, maar daar is ŉ belangrike les daaruit te leer. “Dit is so ŉ eenvoudige manier vir hom om sy liefde vir haar te bewys,” lui die plasing. “ŉ Perfekte herinnering dat ons liggame verouder, maar ons liefde hoef nie.” Volgens die plasing het die vrou paniekerig geraak toe sy nie onderlaag kon kry wat by haar velkleur pas nie. Maar haar man het haar vinnig kom bemoedig. “Hy het haar laat rustig raak, gehelp om die regte kleur te kies en ŉ soen op die voorkop gegee.” Die foto, wat deur Hannah Nicole Kent ingestuur is, het op Facebook meer as 1,2 miljoen “likes” gekry. “This husband was helping his wife choose a make-up that matched her skin tone. She was so concerned about finding the… Posted by Love What Matters on Wednesday, 17 February 2016